erhwenkuo/poetry-chinese-zhtw huggingface dataset:
覺公院施鳥石臺
作者：李頎（唐）

石臺置香飯，齋後施諸禽。童子亦知善，眾生無懼心。苔痕蒼曉露，盤勢出香林。錫杖或圍繞，吾師一念深。
籬筍
作者：李頎（唐）

東園長新筍，映日複穿籬。迸出依青嶂，攢生伴綠池。色因林向背，行逐地高卑。但恐春將老，青青獨爾為。
達奚吏部夫人寇氏輓歌
作者：李頎（唐）

存歿令名傳，青青松柏田。事姑稱孝婦，生子繼先賢。露濕銘旌重，風吹鹵簿前。陰堂從此閉，誰誦女師篇。
寄司勳盧員外
作者：李頎（唐）

流澌臘月下河陽，草色新年發建章。秦地立春傳太史，早晚薦雄文似者，故人今已賦長楊。
寄綦毋三
作者：李頎（唐）

新加大邑綬仍黃，近與單車去洛陽。顧眄一過丞相府，共道進賢蒙上賞，看君幾歲作臺郎。
送魏萬之京
作者：李頎（唐）

朝聞遊子唱離歌，昨夜微霜初渡河。鴻雁不堪愁裡聽，莫見長安行樂處，空令歲月易蹉跎。
送李回
作者：李頎（唐）

知君官屬大司農，詔幸驪山職事雄。歲發金錢供禦府，不睹宣告與文物，自傷流滯去關東。
宿瑩公禪房聞梵
作者：李頎（唐）

花宮仙梵遠微微，月隱高城鐘漏稀。夜動霜林驚落葉，始覺浮生無住著，頓令心地欲皈依。
題璿公山池
作者：李頎（唐）

遠公遁跡廬山岑，開士幽居祇樹林。片石孤峰窺色相，此外俗塵都不染，惟餘玄度得相尋。
題盧五舊居
作者：李頎（唐）

物在人亡無見期，閒庭系馬不勝悲。窗前綠竹生空地，憶君淚落東流水，歲歲花開知為誰。
贈別張兵曹
作者：李頎（唐）

漢家蕭相國，功蓋五諸侯。勳業河山重，丹青錫命優。君為禁臠婿，爭看玉人遊。荀令焚香日，潘郎振藻秋。新成鸚鵡賦，能衣鷫鸘裘。不憚軒車遠，仍尋薜荔幽。苑梨飛絳葉，伊水淨寒流。雪滿故關道，雲遮祥鳳樓。一身輕寸祿，萬物任虛舟。別後如相問，滄波雙白鷗。
宿香山寺石樓
作者：李頎（唐）

夜宿翠微半，高樓聞暗泉。漁舟帶遠火，山磬發孤煙。衣拂雲松外，門清河漢邊。峰巒低枕蓆，世界接人天。靄靄花出霧，輝輝星映川。東林曙鶯滿，惆悵欲言旋。
聖善閣送裴迪入京
作者：李頎（唐）

雲華滿高閣，苔色上鉤欄。藥草空階靜，梧桐返照寒。清吟可愈疾，攜手暫同歡。墜葉和金磬，饑烏鳴露盤。伊流惜東別，灞水向西看。舊託含香署，雲霄何足難。
奉送漪叔遊潁川兼謁淮陽太守
作者：李頎（唐）

罷吏今何適，辭家方獨行。嵩陽入歸夢，潁水半前程。聞道淮陽守，東南臥理清。郡齋觀政日，人馬望鄉情。疊嶺雪初霽，寒砧霜後鳴。臨川嗟拜手，寂寞事躬耕。
二妃廟送裴侍禦使桂陽
作者：李頎（唐）

沅上秋草晚，蒼蒼堯女祠。無人見精魄，萬古寒猿悲。桂水身歿後，椒漿神降時。回雲迎赤豹，驟雨颯文狸。受命出炎海，焚香徵楚詞。乘驄感遺跡，一吊清川湄。
送暨道士還玉清觀
作者：李頎（唐）

仙宮有名籍，度世吳江濆。大道本無我，青春長與君。中州俄已到，至理得而聞。明主降黃屋，時人看白雲。空山何窈窕，三秀日氛氳。遂此留書客，超遙煙駕分。
送劉主簿歸金壇
作者：李頎（唐）

與子十年舊，其如離別何。宦遊鄰故國，歸夢是滄波。京口青山遠，金陵芳草多。雲帆曉容裔，江日晝清和。縣郭舟人飲，津亭漁者歌。茅山有仙洞，羨爾再經過。
送盧少府赴延陵
作者：李頎（唐）

問君從宦所，何日府中趨。遙指金陵縣，青山天一隅。行人懷寸祿，小吏獻新圖。北固波濤險，南天風俗殊。春江連橘柚，晚景媚菰蒲。漠漠花生渚，亭亭雲過湖。灘沙映村火，水霧斂檣烏。回首東門路，鄉書不可無。
送皇甫曾遊襄陽山水兼謁韋太守
作者：李頎（唐）

峴山枕襄陽，滔滔江漢長。山深臥龍宅，水淨斬蛟鄉。元凱春秋傳，昭明文選堂。風流滿今古，煙島思微茫。白雁暮沖雪，青林寒帶霜。蘆花獨戍晚，柑實萬家香。舊國欲茲別，輕舟眇未央。百花亭漫漫，一柱觀蒼蒼。按俗荊南牧，持衡吏部郎。逢君立五馬，應醉習家塘。
龍門送裴侍禦監五嶺選
作者：李頎（唐）

萬裡番禺地，官人繼帝憂。君為柱下史，將命出東周。歇馬傍川路，張燈臨石樓。稜稜靜疏木，濞濞響寒流。榔葉四荒外，梅花五嶺頭。明珠尉佗國，翠羽夜郎洲。夷俗富珍產，土風資宦遊。心清物不雜，弊革事無留。舉善必稱最，持奸當去尤。何辭桂江遠，今日用賢秋。
送喬琳
作者：李頎（唐）

草綠小平津，花開伊水濱。今君不得意，孤負帝鄉春。口不言金帛，心常任屈伸。阮公惟飲酒，陶令肯羞貧。陽羨風流地，滄江遊寓人。菱歌五湖遠，桂樹八公鄰。青鳥迎孤棹，白雲隨一身。潮隨秣陵上，月映石頭新。未可逃名利，應須在縉紳。汀洲芳杜色，勸爾暫垂綸。
題少府監李丞山池
作者：李頎（唐）

能向府亭內，置茲山與林。他人驌驦馬，而我薜蘿心。雨止禁門肅，鶯啼官柳深。長廊閟軍器，積水背城陰。窗外王孫草，床頭中散琴。清風多仰慕，吾亦爾知音。
長壽寺粲公院新甃井
作者：李頎（唐）

僧房來往久，露井每同觀。白石抱新甃，蒼苔依舊欄。空瓶宛轉下，長綆轆轤盤。境界因心淨，泉源見底寒。鐘鳴時灌頂，對此日閑安。
魏倉曹宅各賦一物得當軒石竹
作者：李頎（唐）

羅生殊眾色，獨為表華滋。雖雜蕙蘭處，無爭桃李時。同人趨府暇，落日後庭期。密葉散紅點，靈條驚紫蕤。芳菲看不厭，採摘願來茲。
奉送五叔入京兼寄綦毋三
作者：李頎（唐）

雲陰帶殘日，悵別此何時。慾望黃山道，無由見所思。
寄韓鵬
作者：李頎（唐）

為政心閑物自閑，朝看飛鳥暮飛還。寄書河上神明宰，羨爾城頭姑射山。
《百花原
作者：李頎（唐）

百花原頭望京師，黃河水流無已時。窮秋曠野行人絕，馬首東來知是誰。
遇劉五
作者：李頎（唐）

洛陽一別梨花新，黃鳥飛飛逢故人。攜手當年共為樂，無驚蕙草惜殘春。
送崔嬰赴漢陽
作者：李頎（唐）

中外相連弟與兄，新加小縣子男名。才年三十佩銅印，知爾絃歌漢水清。
送五叔入京兼寄綦毋三
作者：李頎（唐）

吏部明年拜官後，西城必與故人期。寄書春草年年色，莫道相逢玉女祠。
野老曝背
作者：李頎（唐）

百歲老翁不種田，惟知曝背樂殘年。有時捫蝨獨搔首，目送歸鴻籬下眠。
送東陽王太守
作者：李頎（唐）

江皋杜蘅綠，芳草日遲遲。檜楫今何去，星郎出守時。彤襜問風俗，明主寄惸嫠。令下不徒爾，人和當在茲。昔年經此地，微月有佳期。洞口桂花白，巖前春草滋。素沙靜津瀨，青壁帶川坻。野鶴每孤立，林鼯常晝悲。
詠張諲山水
作者：李頎（唐）

小山破體閑支策，落日梨花照空壁。詩堪記室妒風流，畫與將軍作勍敵。
失題
作者：李頎（唐）

紫極殿前朝伏奏，龍華會裡日相望。別離歲歲如流水，誰辨他鄉與故鄉。
元次山居武昌之樊山，新春大雪，以詩問之
作者：孟彥深（唐）

江山十日雪，雪深江霧濃。起來望樊山，但見群玉峰。林鶯卻不語，野獸翻有蹤。山中應大寒，短褐何以完。皓氣凝書帳，清著釣魚竿。懷君欲進謁，溪滑渡舟難。
出塞曲
作者：劉灣（唐）

將軍在重圍，音信絕不通。羽書如流星，飛入甘泉宮。倚是並州兒，少年心膽雄。一朝隨召募，百戰爭王公。去年桑幹北，今年桑幹東。死是徵人死，功是將軍功。汗馬牧秋月，疲卒臥霜風。仍聞左賢王，更將圍雲中。
雲南曲
作者：劉灣（唐）

百蠻亂南方，群盜如蝟起。騷然疲中原，徵戰從此始。白門太和城，來往一萬裡。去者無全生，十人九人死。岱馬臥陽山，燕兵哭瀘水。妻行求死夫，父行求死子。蒼天滿愁雲，白骨積空壘。哀哀雲南行，十萬同已矣。
李陵別蘇武
作者：劉灣（唐）

漢武愛邊功，李陵提步卒。轉戰單於庭，身隨漢軍沒。李陵不愛死，心存歸漢闕。誓欲還國恩，不為匈奴屈。身辱家已無，長居虎狼窟。胡天無春風，虜地多積雪。窮陰愁殺人，況與蘇武別。發聲天地哀，執手肺腸絕。白日為我愁，陰雲為我結。生為漢宮臣，死為胡地骨。萬裡長相思，終身望南月。
虹縣嚴孝子墓
作者：劉灣（唐）

至性教不及，因心天所資。禮聞三年喪，爾獨終身期。下由骨肉恩，上報父母慈。禮聞哭有卒，汝獨哀無時。前有松柏林，荊蓁結朦朧。墓門白日閉，泣血黃泉中。草服蔽枯骨，垢容戴飛蓬。舉聲哭蒼天，萬木皆悲風。
對雨愁悶，寄錢大郎中
作者：劉灣（唐）

積雨細紛紛，饑寒命不分。攬衣愁見肘，窺鏡覓從文。九陌成泥海，千山盡濕雲。龍鍾驅款段，到處倍思君。
即席賦露中菊
作者：劉灣（唐）

眾芳春競發，寒菊露偏滋。受氣何曾異，開花獨自遲。晚成猶有分，欲採未過時。勿棄東籬下，看隨秋草衰。
遇旅鶴
作者：孫昌胤（唐）

靈鶴產絕境，昂昂無與儔。群飛滄海曙，一叫雲山秋。野性方自得，人寰何所求。時因戲祥風，偶爾來中州。中州帝王宅，園沼深且幽。希君惠稻粱，欲並離丹丘。不然奮飛去，將適汗漫遊。肯作池上鶩，年年空沉浮。
清明
作者：孫昌胤（唐）

清明暮春裡，悵望北山陲。燧火開新焰，桐花發故枝。沈冥慚歲物，歡宴阻朋知。不及林間鳥，遷喬並羽儀。
和司空曙、劉昚虛九日送人
作者：孫昌胤（唐）

京邑歎離群，江樓喜遇君。開筵當九日，泛菊外浮雲。朗詠山川霽，酣歌物色新。君看酒中意，未肯喪斯文。
越裳獻白翟
作者：孫昌胤（唐）

聖哲符休運，伊皋列上臺。覃恩丹徼遠，入貢素翬來。北闕欣初見，南枝顧未回。斂容殘雪淨，矯翼片雲開。馴擾將無懼，翻飛幸莫猜。甘從上苑裡，飲啄自裴回。
綿州越王樓即事
作者：喬琳（唐）

三蜀澄清郡政閑，登樓攜酌日躋攀。頓覺胸懷無俗事，行雁南飛似鄉信，忽然西笑向秦關。
牡丹
作者：柳渾（唐）

近來無奈牡丹何，數十千錢買一顆。今朝始得分明見，也共戎葵不校多。
雨後思湖上居
作者：許渾（唐）

前山風雨涼，歇馬坐垂楊。何處芙蓉落，南渠秋水香。
聞歌
作者：許渾（唐）

新秋弦管清，時轉遏雲聲。曲盡不知處，月高風滿城。
思天臺
作者：許渾（唐）

赤城雲雪深，山客負歸心。昨夜西齋宿，月明琪樹陰。
長安早春懷江南
作者：許渾（唐）

雲月有歸處，故山清洛南。如何一花發，春夢遍江潭。
塞下
作者：許渾（唐）

夜戰桑幹北，秦兵半不歸。朝來有鄉信，猶自寄征衣。
送客南歸
作者：許渾（唐）

野寺薜蘿晚，官渠楊柳春。歸心已無限，更送洞庭人。
寄桐江隱者
作者：許渾（唐）

潮去潮來洲渚春，山花如繡草如茵。嚴陵臺下桐江水，解釣鱸魚能幾人。
送曾主簿歸楚州省覲，予亦明日歸姑孰
作者：許渾（唐）

帆轉清淮極鳥飛，落帆應換老萊衣。河亭未醉先惆悵，明日還從此路歸。
重別
作者：許渾（唐）

淚沿紅粉濕羅巾，重系蘭舟勸酒頻。留卻一枝河畔柳，明朝猶有遠行人。
湖上
作者：許渾（唐）

彷彿欲當三五夕，萬蟬清雜亂泉紋。釣魚船上一尊酒，月出渡頭零落雲。
夜泊永樂有懷
作者：許渾（唐）

蓮渚愁紅蕩碧波，吳娃齊唱採蓮歌。橫塘一別已千里，蘆葦蕭蕭風雨多。
宿水閣
作者：許渾（唐）

野客從來不解愁，等閒乘月海西頭。未知南陌誰家子，夜半吹笙入水樓。
謝亭送別
作者：許渾（唐）

勞歌一曲解行舟，紅葉青山水急流。日暮酒醒人已遠，滿天風雨下西樓。
酬李當
作者：許渾（唐）

知有瑤華手自開，巴人虛唱懶封回。山陰一夜滿溪雪，借問扁舟來不來。
蟬
作者：許渾（唐）

噪柳鳴槐晚未休，不知何事愛悲秋。朱門大有長吟處，剛傍愁人又送愁。
夜過松江渡寄友人
作者：許渾（唐）

清露白雲明月天，與君齊棹木蘭船。南湖風雨一相失，夜泊橫塘心渺然。
守風淮陰
作者：許渾（唐）

遙見江陰夜漁客，因思京口釣魚時。一潭明月萬株柳，自去自來人不知。
亡題
作者：許渾（唐）

商嶺採芝尋四老，紫陽收朮訪三茅。欲求不死長生訣，骨裡無仙不肯教。
送楊發東歸
作者：許渾（唐）

紅花半落燕於飛，同客長安今獨歸。一紙鄉書報兄弟，還家羞著別時衣。
寄宋邧
作者：許渾（唐）

朱檻煙霜夜坐勞，美人南國舊同袍。山長水遠無訊息，瑤瑟一彈秋月高。
題四老廟二首
作者：許渾（唐）

峨峨商嶺採芝人，雪頂霜髯虎豹茵。山酒一卮歌一曲，漢家天子忌功臣。避秦安漢出藍關，松桂花陰滿舊山。自是無人有歸意，白雲常在水潺潺。
夏日寄江上親友
作者：許渾（唐）

雨過前山日未斜，清蟬嘒嘒落槐花。車輪南北已無限，江上故人才到家。
下第懷友人
作者：許渾（唐）

獨掩衡門花盛時，一封書信緩歸期。南宗更有瀟湘客，夜夜月明聞竹枝。
客有卜居不遂薄遊汧隴因題
作者：許渾（唐）

海燕西飛白日斜，天門遙望五侯家。樓臺深鎖無人到，落盡春風第一花。
陳宮怨二首
作者：許渾（唐）

風暖江城白日遲，昔人遺事後人悲。草生宮闕國無主，玉樹後庭花為誰。地雄山險水悠悠，不信隋兵到石頭。玉樹後庭花一曲，與君同上景陽樓。
經故太尉段公廟
作者：許渾（唐）

靜想追兵緩翠華，古碑荒廟閉松花。紀生不向滎陽死，爭有山河屬漢家。
途經秦始皇墓
作者：許渾（唐）

龍盤虎踞樹層層，勢入浮雲亦是崩。一種青山秋草裡，路人唯拜漢文陵。
遊楞伽寺
作者：許渾（唐）

碧煙秋寺泛潮來，水浸城根古堞摧。盡日傷心人不見，石榴花滿舊琴臺。
緱山廟
作者：許渾（唐）

王子吹簫月滿臺，玉簫清轉鶴裴回。曲終飛去不知處，山下碧桃春自開。
送薛先輩入關
作者：許渾（唐）

一卮春酒送離歌，花落敬亭芳草多。欲問歸期已深醉，只應孤夢繞關河。
鴻溝
作者：許渾（唐）

相持未定各為君，秦政山河此地分。力盡烏江千載後，古溝芳草起寒雲。
韓信廟
作者：許渾（唐）

朝言雲夢暮南巡，已為功名少退身。盡握兵權猶不得，更將心計託何人。
過湘妃廟
作者：許渾（唐）

古木蒼山掩翠娥，月明南浦起微波。九疑望斷幾千載，斑竹淚痕今更多。
寄雲際寺敬上人
作者：許渾（唐）

萬山秋雨水縈回，紅葉多從紫閣來。雲冷竹齋禪衲薄，已應飛錫過天臺。
秋思
作者：許渾（唐）

琪樹西風枕簟秋，楚雲湘水憶同遊。高歌一曲掩明鏡，昨日少年今白頭。
送宋處士歸山
作者：許渾（唐）

賣藥修琴歸去遲，山風吹盡桂花枝。世間甲子須臾事，逢著仙人莫看棋。
聽琵琶
作者：許渾（唐）

欲寫明妃萬裡情，紫槽紅撥夜丁丁。胡沙望盡漢宮遠，月落天山聞一聲。
秦樓曲
作者：許渾（唐）

秦女夢餘仙路遙，月窗風簟夜迢迢。潘郎翠鳳雙飛去，三十六宮聞玉簫。
旌儒廟
作者：許渾（唐）

寒陌陰風萬古悲，儒冠相枕死秦時。廟前亦有商山路，不學老翁歌紫芝。
覽故人題僧院詩
作者：許渾（唐）

高閣清吟寄遠公，四時雲月一篇中。今來借問獨何處，日暮槿花零落風。
楚宮怨二首
作者：許渾（唐）

十二山晴花盡開，楚宮雙闕對陽臺。細腰爭舞君沉醉，白日秦兵天上來。獵騎秋來在內稀，渚宮雲雨濕龍衣。騰騰戰鼓動城闕，江畔射麋殊未歸。
聽唱山鷓鴣
作者：許渾（唐）

金穀歌傳第一流，鷓鴣清怨碧煙愁。夜來省得曾聞處，萬裡月明湘水秋。
晨起西樓
作者：許渾（唐）

留情深處駐橫波，斂翠凝紅一曲歌。明月下樓人未散，共愁三徑是天河。
酬江西盧端公藍口阻風見寄之什
作者：許渾（唐）

又攜刀筆泛膺舟，藍口風高桂楫留。還似郢中歌一曲，夜來春雪照西樓。
贈何處士
作者：許渾（唐）

東別茅峰北去秦，梅仙書裡說真人。白頭主印青山下，雖遇唐生不敢親。
鷺鷥
作者：許渾（唐）

西風澹澹水悠悠，雪點絲飄帶雨愁。何限歸心倚前合，綠蒲紅蓼練塘秋。
學仙二首
作者：許渾（唐）

漢武迎仙紫禁秋，玉笙瑤瑟祀昆丘。年年望斷無訊息，空閉重城十二樓。心期仙訣意無窮，採畫雲車起壽宮。聞有三山未知處，茂陵松柏滿西風。
酬康州韋侍禦同年
作者：許渾（唐）

桂楫美人歌木蘭，西風嫋嫋露漙漙。夜長曲盡意不盡，月在清湘洲渚寒。
紫藤
作者：許渾（唐）

綠蔓穠陰紫袖低，客來留坐小堂西。醉中掩瑟無人會，家近江南罨畫溪。
宿咸宜觀
作者：許渾（唐）

羽袖飄飄杳夜風，翠幢歸殿玉壇空。步虛聲盡天未曉，露壓桃花月滿宮。
金谷園
作者：許渾（唐）

三惑沉身是此園，古藤荒草野禽喧。二十四友一朝盡，愛妾墜樓何足言。
送崔珦入朝
作者：許渾（唐）

書劍功遲白髮新，強登蕭寺送歸秦。月斜松桂倚高閣，明夜江南江北人。
病中和大夫玩江月
作者：許渾（唐）

江上懸光海上生，仙舟迢遞繞軍營。高歌一曲同筵醉，卻是劉楨坐到明。
讀戾太子傳
作者：許渾（唐）

佞臣巫蠱已相疑，身沒湖邊築望思。今日更歸何處是，年年芳草上臺基。
酬對雪見寄
作者：許渾（唐）

飛度龍山下遠空，拂簷縈竹晝濛濛。知君吟罷意無限，曾聽玉堂歌北風。
王可封臨終
作者：許渾（唐）

十世為儒少子孫，一生長負信陵恩。今朝埋骨寒山下，為報慈親休倚門。
僧院影堂
作者：許渾（唐）

香銷雲凝舊僧家，僧剎殘燈壁半斜。日暮松煙空漠漠，秋風吹破妙蓮華。
記夢
作者：許渾（唐）

曉入瑤臺露氣清，座中唯有許飛瓊。塵心未盡俗緣在，十裡下山空月明。
三十六灣
作者：許渾（唐）

縹緲臨風思美人，荻花楓葉帶離聲。夜深吹笛移船去，三十六灣秋月明。
越中
作者：許渾（唐）

石城花暖鷓鴣飛，徵客春帆秋不歸。猶自保郎心似石，綾梭夜夜織寒衣。
寶劍篇
作者：劉長川（唐）

寶劍不可得，相逢幾許難。今朝一度見，赤色照人寒。匣裡星文動，環邊月影殘。自然神鬼伏，無事莫空彈。
將赴東都上李相公
作者：劉長川（唐）

四海兵初偃，平津閣正開。誰知大爐下，還有不然灰。
寄邢逸人
作者：鄭常（唐）

羨君無外事，日與世情違。地僻人難到，溪深鳥自飛。儒衣荷葉老，野飯藥苗肥。疇昔江湖意，而今憶共歸。
送頭陀上人赴廬山寺
作者：鄭常（唐）

僧家無住著，早晚出東林。得道非真相，頭陀是苦心。持齋山果熟，倚錫野雲深。溪寺誰相待，香花與梵音。
謫居漢陽白沙口阻雨，因題驛亭
作者：鄭常（唐）

漢陽無遠近，見說過湓城。雲雨經春客，江山幾日程。終隨鷗鳥去，只待海潮生。前路逢漁父，多慚問姓名。
穆陵路
作者：陳存（唐）

西遊匣長劍，日暮湘楚間。歇馬上秋草，逢人問故關。孤村綠塘水，曠野白雲山。方念此中去，何時此路還。
清溪館作
作者：陳存（唐）

指途清溪裡，左右唯深林。雲蔽望鄉處，雨愁為客心。遇人多物役，聽鳥時幽音。何必滄浪水，庶茲浣塵襟。
寓居武丁館
作者：陳存（唐）

暑雨飄已過，涼飆觸幽衿。虛館無喧塵，綠槐多晝陰。俯視古苔積，仰聆早蟬吟。放卷一長想，閉門千里心。
楚州贈別周願侍禦
作者：陳存（唐）

漂泊楚水來，舍舟坐高館。途窮在中路，孤征慕前伴。風雨一留宿，關山去欲懶。淮南木葉飛，夜聞廣陵散。
送劉秀才南歸
作者：陳存（唐）

鳥啼楊柳垂，此別千萬裡。古路入商山，春風去灞水。停車落日在，罷酒離人起。蓬戶寄龍沙，送歸情詎已。
丹陽作
作者：陳存（唐）

暫入新豐市，猶聞舊酒香。抱琴沽一醉，盡日臥垂楊。
早行
作者：王觀（唐）

雞唱催人起，又生前去愁。路明殘月在，山露宿雲收。村店煙火動，漁家燈燭幽。趨名與趨利，行役幾時休。
贈營妓
作者：崔瓘（唐）

寒簷寂寂雨霏霏，候館蕭條燭燼微。只有今宵同此宴，翠娥佯醉欲先歸。
酒席賦得匏瓢
作者：鄭審（唐）

華閣與賢開，仙瓢自遠來。幽林嘗伴許，陋巷亦隨回。掛影憐紅壁，傾心向綠杯。何曾斟酌處，不使玉山頹。
奉使巡檢兩京路種果樹事畢入秦因詠
作者：鄭審（唐）

聖德周天壤，韶華滿帝畿。九重承渙汗，千里樹芳菲。陝塞餘陰薄，關河舊色微。發生和氣動，封植眾心歸。春露條應弱，秋霜果定肥。影移行子蓋，香撲使臣衣。入徑迷馳道，分行接禁闈。何當扈仙蹕，攀折奉恩輝。
丹陽作
作者：朱彬（唐）

暫入新豐市，猶聞舊酒香。抱琴沽一醉，盡日臥垂楊。
採桑
作者：李彥遠（唐）

採桑畏日高，不待春眠足。攀條有餘態，那矜貌如玉。千金豈不贈，五馬空躑躅。何以變真性，幽篁雪中綠。
章仇公席上詠真珠姬
作者：範元凱（唐）

神女初離碧玉階，彤雲猶擁牡丹鞋。應知子建憐羅襪，顧步裴回拾翠釵。
從同州刺史改授太子少傅分司
作者：白居易（唐）

承華東署三分務，履道西池七過春。歌酒優遊聊卒歲，月俸百千官二品，朝廷僱我作閒人。
奉和裴令公新成午橋莊綠野堂即事
作者：白居易（唐）

舊徑開桃李，新池鑿鳳凰。只添丞相閣，不改午橋莊。遠處塵埃少，閑中日月長。青山為外屏，綠野是前堂。引水多隨勢，栽松不趁行。年華玩風景，春事看農桑。花妒謝家妓，蘭偷荀令香。遊絲飄酒席，瀑布濺琴床。巢許終身穩，蕭曹到老忙。千年落公便，進退處中央。
自題小草亭
作者：白居易（唐）

新結一茅茨，規模儉且卑。土階全壘塊，山木半留皮。陰合連藤架，叢香近菊籬。壁宜藜杖倚，門稱荻簾垂。窗裡風清夜，簷間月好時。留連嘗酒客，句引坐禪師。伴宿雙棲鶴，扶行一侍兒。綠醅量醆飲，紅稻約升炊。齷齪豪家笑，酸寒富室欺。陶廬閑自愛，顏巷陋誰知。螻蟻謀深穴，鷦鷯佔小枝。各隨其分足，焉用有餘為。
自詠
作者：白居易（唐）

細故隨緣盡，衰形具體微。鬥閑僧尚鬧，較瘦鶴猶肥。老遣寬裁襪，寒教厚絮衣。馬從銜草展，雞任啄籠飛。只要天和在，無令物性違。自餘君莫問，何是複何非。
新亭病後獨坐，招李侍郎公垂
作者：白居易（唐）

新亭未有客，竟日獨何為。趁暖泥茶灶，防寒夾竹籬。頭風初定後，眼暗欲明時。淺把三分酒，閑題數句詩。應須置兩榻，一榻待公垂。
閑臥寄劉同州
作者：白居易（唐）

軟褥短屏風，昏昏醉臥翁。鼻香茶熟後，腰暖日陽中。伴老琴長在，迎春酒不空。可憐閒氣味，唯欠與君同。
殘酌晚餐
作者：白居易（唐）

閑傾殘酒後，暖擁小爐時。舞看新翻曲，歌聽自作詞。魚香肥潑火，飯細滑流匙。除卻慵饞外，其餘盡不知。
喜見劉同州夢得
作者：白居易（唐）

紫綬白髭須，同年二老夫。論心共牢落，見面且歡娛。酒好攜來否，詩多記得無。應須為春草，五馬少踟躕。
裴令公席上贈別夢得
作者：白居易（唐）

年老官高多別離，轉難相見轉相思。雪銷酒盡梁王起，便是鄒枚分散時。
尋春題諸家園林
作者：白居易（唐）

聞健朝朝出，乘春處處尋。天供閑日月，人借好園林。漸以狂為態，都無悶到心。平生身得所，未省似而今。
又題一絕
作者：白居易（唐）

貌隨年老欲何如，興遇春牽尚有餘。遙見人家花便入，不論貴賤與親疏。
家園三絕
作者：白居易（唐）

滄浪峽水子陵灘，路遠江深欲去難。何似家池通小院，臥房階下插魚竿。籬下先生時得醉，甕間吏部暫偷閒。何如家醞雙魚榼，雪夜花時長在前。鴛鴦怕捉竟難親，鸚鵡雖籠不著人。何似家禽雙白鶴，閑行一步亦隨身。
老來生計
作者：白居易（唐）

老來生計君看取，白日遊行夜醉吟。陶令有田唯種黍，煩慮漸消虛白長，一年心勝一年心。
早春題少室東巖
作者：白居易（唐）

三十六峰晴，雪銷嵐翠生。月留三夜宿，春引四山行。遠草初含色，寒禽未變聲。東巖最高石，唯我有題名。
早春即事
作者：白居易（唐）

眼重朝眠足，頭輕宿酒醒。陽光滿前戶，雪水半中庭。物變隨天氣，春生逐地形。北簷梅晚白，東岸柳先青。蔥壟抽羊角，松巢墮鶴翎。老來詩更拙，吟罷少人聽。
歎春風兼贈李二十侍郎二絕
作者：白居易（唐）

樹根雪盡催花發，池岸冰消放草生。唯有須霜依舊白，春風於我獨無情。道場齋戒今初畢，酒伴歡娛久不同。不把一杯來勸我，無情亦得似春風。
春來頻與李二賓客郭外同遊，因贈長句
作者：白居易（唐）

風光引步酒開顏，送老消春嵩洛間。朝蹋落花相伴出，可惜濟時心力在，放教臨水複登山。
二月二日
作者：白居易（唐）

二月二日新雨晴，草芽菜甲一時生。輕衫細馬春年少，十字津頭一字行。
奉和令公綠野堂種花
作者：白居易（唐）

綠野堂開佔物華，路人指道令公家。令公桃李滿天下，何用堂前更種花。
清明日登老君閣望洛城，贈韓道士
作者：白居易（唐）

風光煙火清明日，歌哭悲歡城市間。何事不隨東洛水，塚墓累累人擾擾，遼東悵望鶴飛還。
三月三日
作者：白居易（唐）

畫堂三月初三日，絮撲窗紗燕拂簷。蓮子數杯嘗冷酒，指點樓南玩新月，玉鉤素手兩纖纖。
雨中聽琴者彈別鶴操
作者：白居易（唐）

雙鶴分離一何苦，連陰雨夜不堪聞。莫教遷客孀妻聽，嗟歎悲啼eW殺君。
酬鄭二司錄與李六郎中寒食日相過，同宴見贈
作者：白居易（唐）

偶因冷節會嘉賓，況是平生心所親。迎接須矜疏傅老，相對喜歡還悵望，同年只有此三人。
喜楊六侍禦同宿
作者：白居易（唐）

岸幘靜言明月夜，匡床閑臥落花朝。二三月裡饒春睡，眼看又上青雲去，更蔔同衾一兩宵。
殘春詠懷，贈楊慕巢侍郎
作者：白居易（唐）

位逾三品日，年過六旬時。不道官班下，其如筋力衰。猶憐好風景，轉重舊親知。少壯難重得，歡娛且強為。興來池上酌，醉出袖中詩。靜話開襟久，閑吟放醆遲。落花無限雪，殘鬢幾多絲。莫說傷心事，春翁易酒悲。
閒居春盡
作者：白居易（唐）

閑泊池舟靜掩扉，老身慵出客來稀。愁應暮雨留教住，冬裘夏葛相催促，垂老光陰速似飛。
春盡日天津橋醉吟偶呈李尹侍郎
作者：白居易（唐）

宿雨洗天津，無泥未有塵。初晴迎早夏，落照送殘春。興發詩隨口，狂來酒寄身。水邊行嵬峨，橋上立逡巡。疏傅心情老，吳公政化新。三川徒有主，風景屬閒人。
池上逐涼二首
作者：白居易（唐）

青苔地上消殘暑，綠樹陰前逐晚涼。輕屐單衫薄紗帽，遍問交親為老計，多言宜靜不宜忙。窗間睡足休高枕，水畔閑來上小船。棹遣禿頭奴子撥，誰信好風清簟上，更無一事但翛然。
香山避暑二絕
作者：白居易（唐）

六月灘聲如猛雨，香山樓北暢師房。夜深起憑闌幹立，滿耳潺湲滿面涼。紗巾草履竹疏衣，晚下香山蹋翠微。一路涼風十八裡，臥乘籃輿睡中歸。
老夫
作者：白居易（唐）

七八年來遊洛都，三分遊伴二分無。風前月下花園裡，誰能逐我來閑坐，時共酣歌傾一壺。
香山下卜居
作者：白居易（唐）

老須為老計，老計在抽簪。山下初投足，人間久息心。亂藤遮石壁，絕澗護雲林。若要深藏處，無如此處深。
無長物
作者：白居易（唐）

莫訝家居窄，無嫌活計貧。只緣無長物，始得作閒人。青竹單床簟，烏紗獨幅巾。其餘皆稱是，亦足奉吾身。
宿香山寺酬廣陵牛相公見寄
作者：白居易（唐）

手劄八行詩一篇，無由相見但依然。君匡聖主方行道，應須且為蒼生住，猶去懸車十四年。
以詩代書，寄戶部楊侍郎，勸買東鄰王家宅
作者：白居易（唐）

勸君買取東鄰宅，與我衡門相並開。雲映嵩峰當戶牖，莫學因循白賓客，欲年六十始歸來。
贈談客
作者：白居易（唐）

上客清談何亹亹，幽人閑思自寥寥。請君休說長安事，膝上風清琴正調。
初入香山院對月
作者：白居易（唐）

老住香山初到夜，秋逢白月正圓時。從今便是家山月，試問清光知不知。
題龍門堰西澗
作者：白居易（唐）

東岸菊叢西岸柳，柳陰煙合菊花開。一條秋水琉璃色，
秋霖中奉裴令公見招早出赴會馬上先寄六韻
作者：白居易（唐）

雨暗三秋日，泥深一尺時。老人平旦出，自問欲何之。不是尋醫藥，非幹送別離。素書傳好語，絳帳赴佳期。續借桃花馬，催迎楊柳姬。只愁張錄事，罰我怪來遲。
嘗酒聽歌招客
作者：白居易（唐）

一甕香醪新插芻，雙鬟小妓薄能謳。管絃漸好新教得，不知此事君知否，君若知時從我遊。
八月三日夜作
作者：白居易（唐）

露白月微明，天涼景物清。草頭珠顆冷，樓角玉鉤生。氣爽衣裳健，風疏砧杵鳴。夜衾香有思，秋簟冷無情。夢短眠頻覺，宵長起暫行。燭凝臨曉影，蟲怨欲寒聲。槿老花先盡，蓮凋子始成。四時無了日，何用歎衰榮。
病中贈南鄰覓酒
作者：白居易（唐）

頭痛牙疼三日臥，妻看煎藥婢來扶。今朝似校抬頭語，先問南鄰有酒無。
曉眠後寄楊戶部
作者：白居易（唐）

軟綾腰褥薄綿被，涼冷秋天穩暖身。一覺曉眠殊有味，無因寄與早朝人。
秋雨夜眠
作者：白居易（唐）

涼冷三秋夜，安閒一老翁。臥遲燈滅後，睡美雨聲中。灰宿溫瓶火，香添暖被籠。曉晴寒未起，霜葉滿階紅。
喜夢得自馮翊歸洛，兼呈令公
作者：白居易（唐）

上客新從左輔回，高陽興助洛陽才。已將四海聲名去，鄒枚未用爭詩酒，且飲梁王賀喜杯。
齋戒滿夜，戲招夢得
作者：白居易（唐）

紗籠燈下道場前，白日持齋夜坐禪。無複更思身外事，方丈若能來問疾，不妨兼有散花天。
和令公問劉賓客歸來稱意無之作
作者：白居易（唐）

水南秋一半，風景未蕭條。皂蓋回沙苑，藍輿上洛橋。閑嘗黃菊酒，醉唱紫芝謠。稱意那勞問，請錢不早朝。
酬夢得窮秋夜坐，即事見寄
作者：白居易（唐）

焰細燈將盡，聲遙漏正長。老人秋向火，小女夜縫裳。菊悴籬經雨，萍銷水得霜。今冬暖寒酒，先擬共君嘗。
偶於維揚牛相公處覓得箏箏未到先寄詩來走筆戲答
作者：白居易（唐）

楚匠饒巧思，秦箏多好音。如能惠一面，何啻直雙金。玉柱調須品，朱弦染要深。會教魔女弄，不動是禪心。
答夢得秋庭獨坐見贈
作者：白居易（唐）

林梢隱映夕陽殘，庭際蕭疏夜氣寒。霜草欲枯蟲思急，應是天教相暖熱，一時垂老與閑官。
長齋月滿攜酒先與夢得對酌醉中同赴令公之宴戲贈夢得
作者：白居易（唐）

齋宮前日滿三旬，酒榼今朝一拂塵。乘興還同訪戴客，若怕平原怪先醉，知君未慣吐車茵。
奉酬淮南牛相公思黯見寄二十四韻
作者：白居易（唐）

白老忘機客，牛公濟世賢。鷗棲心戀水，鵬舉翅摩天。累就優閑秩，連操造化權。貧司甚蕭灑，榮路自喧闐。望苑三千日，臺階十五年。是人皆棄忘，何物不陶甄。籃輿遊嵩嶺，油幢鎮海壖。竹篙撐釣艇，金甲擁樓船。雪夜尋僧舍，春朝列妓筵。長齋儼香火，密宴簇花鈿。自覺閑勝鬧，遙知醉笑禪。是非分未定，會合杳無緣。我正思揚府，君應望洛川。西來風嫋嫋，南去雁連連。日落龍門外，潮生瓜步前。秋同一時盡，月共兩鄉圓。舊眷交歡在，新文氣調全。慚無白雪曲，難答碧雲篇。金穀詩誰賞，蕪城賦眾傳。珠應哂魚目，鉛未伏龍泉。遠訊驚魔物，深情寄酒錢。霜紈一百匹，玉柱十三絃。楚醴來尊裡，秦聲送耳邊。何時紅燭下，相對一陶然。
吳秘監每有美酒獨酌獨醉但蒙詩報不以飲招輒此戲酬兼呈夢得
作者：白居易（唐）

蓬山仙客下煙霄，對酒唯吟獨酌謠。不怕道狂揮玉爵，賴有伯倫為醉伴，何愁不解傲松喬。
酬夢得霜夜對月見懷
作者：白居易（唐）

淒清冬夜景，搖落長年情。月帶新霜色，砧和遠雁聲。暖憐爐火近，寒覺被衣輕。枕上酬佳句，詩成夢不成。
初冬月夜得皇甫澤州手劄並詩數篇因遣報書偶題長句
作者：白居易（唐）

清泠玉韻兩三章，落箔銀鉤七八行。心逐報書懸雁足，最恨潑醅新熟酒，迎冬不得共君嘗。
雪中酒熟，欲攜訪吳監，先寄此詩
作者：白居易（唐）

新雪對新酒，憶同傾一杯。自然須訪戴，不必待延枚。陳榻無辭解，袁門莫懶開。笙歌與談笑，隨事自將來。
酬令公雪中見贈，訝不與夢得同相訪
作者：白居易（唐）

雪似鵝毛飛散亂，人披鶴氅立裴回。鄒生枚叟非無興，唯待梁王召即來。
題酒甕呈夢得
作者：白居易（唐）

若無清酒兩三甕，爭向白須千萬莖。麴糵銷愁真得力，更擬共君何處去，且來同作醉先生。
迂叟
作者：白居易（唐）

一辭魏闕就商賓，散地閒居八九春。初時被目為迂叟，應須繩墨機關外，安置疏愚鈍滯身。
洛下閒居，寄山南令狐相公
作者：白居易（唐）

已收身向園林下，猶寄名於祿仕間。不鍛嵇康彌懶靜，唯是相君忘未得，時思漢水夢巴山。
惜春贈李尹
作者：白居易（唐）

春色有時盡，公門終日忙。兩衙但不闕，一醉亦何妨。芳樹花團雪，衰翁鬢撲霜。知君倚年少，未苦惜風光。
對酒勸令公開春遊宴
作者：白居易（唐）

時泰歲豐無事日，功成名遂自由身。前頭更有忘憂日，宜須數數謀歡會，好作開成第二春。
與夢得偶同到敦詩宅，感而題壁
作者：白居易（唐）

山東才副蒼生願，川上俄驚逝水波。履道淒涼新第宅，今日相逢偶同到，傷心不是故經過。
楊六尚書新授東川節度使，代妻戲賀兄嫂二絕
作者：白居易（唐）

劉綱與婦共昇仙，弄玉隨夫亦上天。何似沙哥領崔嫂，碧油幢引向東川。金花銀碗饒君用，罨畫羅衣盡嫂裁。覓得黔婁為妹婿，可能空寄蜀茶來。
閒遊即事
作者：白居易（唐）

郊野遊行熟，村園次第過。驀山尋浥澗，蹋水渡伊河。寒食青青草，春風瑟瑟波。逢人共杯酒，隨馬有笙歌。勝事經非少，芳辰過亦多。還須自知分，不老擬如何。
六十六
作者：白居易（唐）

七十欠四歲，此生那足論。每因悲物故，還且喜身存。安得頭長黑，爭教眼不昏。交遊成拱木，婢僕見曾孫。瘦覺腰金重，衰憐鬢雪繁。將何理老病，應付與空門。
池上早春，即事招夢得
作者：白居易（唐）

老更驚年改，閑先覺日長。晴燻榆莢黑，春染柳梢黃。雲破山呈色，冰融水放光。低平穩船舫，輕暖好衣裳。白角三升榼，紅茵六尺床。偶遊難得伴，獨醉不成狂。我有中心樂，君無外事忙。經過莫慵懶，相去兩三坊。
因夢得題公垂所寄蠟燭，因寄公垂
作者：白居易（唐）

照梁初日光相似，出水新蓮豔不如。卻寄兩條君令取，明年雙引入中書。
令公南莊花柳正盛，欲偷一賞，先寄二篇
作者：白居易（唐）

最憶樓花千萬朵，偏憐堤柳兩三株。擬提社酒攜村妓，擅入朱門莫怪無。可惜亭臺閑度日，欲偷風景暫遊春。只愁花裡鶯饒舌，飛入宮城報主人。
春夜宴席上戲贈裴淄川
作者：白居易（唐）

九十不衰真地仙，六旬猶健亦天憐。今年相遇鶯花月，留君到曉無他意，圖向君前作少年。
贈夢得
作者：白居易（唐）

年顏老少與君同，眼未全昏耳未聾。放醉臥為春日伴，聞道洛城人盡怪，呼為劉白二狂翁。
晚春欲攜酒尋沈四著作，先以六韻寄之
作者：白居易（唐）

病容衰慘澹，芳景晚蹉跎。無計留春得，爭能奈老何。篇章慵報答，杯宴喜經過。顧我酒狂久，負君詩債多。敢辭攜綠蟻，只願見青娥。最憶陽關唱，真珠一串歌。
三月三日祓禊洛濱
作者：白居易（唐）

三月草萋萋，黃鶯歇又啼。柳橋晴有絮，沙路潤無泥。禊事修初半，遊人到欲齊。金鈿耀桃李，絲管駭鳧鷖。轉岸回船尾，臨流簇馬蹄。鬧翻揚子渡，蹋破魏王堤。妓接謝公宴，詩陪荀令題。舟同李膺泛，醴為穆生攜。水引春心蕩，花牽醉眼迷。塵街從鼓動，煙樹任鴉棲。舞急紅腰軟，歌遲翠黛低。夜歸何用燭，新月鳳樓西。
同夢得暮春寄賀東西川二楊尚書
作者：白居易（唐）

龍節對持真可愛，雁行相接更堪誇。兩川風景同三月，應憐洛下分司伴，冷宴閒遊老看花。
喜小樓西新柳抽條
作者：白居易（唐）

一行弱柳前年種，數尺柔條今日新。漸欲拂他騎馬客，為報金堤千萬樹，饒伊未敢苦爭春。
晚春酒醒尋夢得
作者：白居易（唐）

料合同惆悵，花殘酒亦殘。醉心忘老易，醒眼別春難。獨出雖慵懶，相逢定喜歡。還攜小蠻去，試覓老劉看。
感事
作者：白居易（唐）

服氣崔常侍，燒丹鄭舍人。常期生羽翼，那忽化灰塵。每遇淒涼事，還思潦倒身。唯知趁杯酒，不解煉金銀。睡適三屍性，慵安五藏神。無憂亦無喜，六十六年春。
和裴令公南莊絕句
作者：白居易（唐）

陶廬僻陋那堪比，謝墅幽微不足攀。何似嵩峰三十六，長隨申甫作家山。
宅西有流水牆下構小樓臨玩之時頗有幽趣因命歌酒聊以自娛獨醉獨吟偶題五絕句
作者：白居易（唐）

伊水分來不自由，無人解愛為誰流。家家拋向牆根底，唯我栽蓮越小樓。水色波文何所似，麴塵羅帶一條斜。莫言羅帶春無主，自置樓來屬白家。日灩水光搖素壁，風飄樹影拂朱欄。皆言此處宜弦管，試奏霓裳一曲看。霓裳奏罷唱梁州，紅袖斜翻翠黛愁。應是遙聞勝近聽，行人慾過盡回頭。獨醉還須得歌舞，自娛何必要親賓。當時一部清商樂，亦不長將樂外人。
偶作
作者：白居易（唐）

籃舁出即忘歸舍，柴戶昏猶未掩關。聞客病時慚體健，木雁一篇須記取，致身才與不才間。
因夢得酬牛相公初到洛中小飲見贈
作者：白居易（唐）

淮南揮手拋紅旆，洛下回頭向白雲。政事堂中老丞相，詩酒放狂猶得在，莫欺白叟與劉君。
幽居早秋閑詠
作者：白居易（唐）

幽僻囂塵外，清涼水木間。臥風秋拂簟，步月夜開關。且得身安泰，從他世險艱。但休爭要路，不必入深山。軒鶴留何用，泉魚放不還。誰人知此味，臨老十年閑。
和令狐僕射小飲聽阮咸
作者：白居易（唐）

掩抑複淒清，非琴不是箏。還彈樂府曲，別佔阮家名。古調何人識，初聞滿座驚。落盤珠歷歷，搖佩玉琤琤。似勸杯中物，如含林下情。時移音律改，豈是昔時聲。
燒藥不成命酒獨醉
作者：白居易（唐）

白髮逢秋王，丹砂見火空。不能留奼女，爭免作衰翁。賴有杯中綠，能為面上紅。少年心不遠，只在半酣中。
送盧郎中赴河東裴令公幕
作者：白居易（唐）

別時暮雨洛橋岸，到日涼風汾水波。荀令見君應問我，為言秋草閉門多。
送李滁州
作者：白居易（唐）

君於覺路深留意，我亦禪門薄致功。未悟病時須去病，誰道三年千里別，兩心同在道場中。
長齋月滿寄思黯
作者：白居易（唐）

一日不見如三月，一月相思如七年。似隔山河千里地，
冬夜對酒寄皇甫十
作者：白居易（唐）

霜殺中庭草，冰生後院池。有風空動樹，無葉可辭枝。十月苦長夜，百年強半時。新開一瓶酒，那得不相思。
歲除夜對酒
作者：白居易（唐）

衰翁歲除夜，對酒思悠然。草白經霜地，雲黃欲雪天。醉依香枕坐，慵傍暖爐眠。洛下閑來久，明朝是十年。
芭蕉
作者：路德延（唐）

一種靈苗異，天然體性虛。葉如斜界紙，心似倒抽書。
感舊詩
作者：路德延（唐）

初騎竹馬詠芭蕉，嘗忝名卿誦滿朝。五字便容趨絳帳，國境未安身未立，至今顏巷守簞瓢。
小兒詩
作者：路德延（唐）

情態任天然，桃紅兩頰鮮。乍行人共看，初語客多憐。臂膊肥如瓠，肌膚軟勝綿。長頭才覆額，分角漸垂肩。散誕無塵慮，逍遙佔地仙。排衙朱閣上，喝道畫堂前。合調歌楊柳，齊聲踏採蓮。走堤行細雨，奔巷趁輕煙。嫩竹乘為馬，新蒲折作鞭。鶯雛金鏇系，貓子彩絲牽。擁鶴歸晴島，驅鵝入暖泉。楊花爭弄雪，榆葉共收錢。錫鏡當胸掛，銀珠對耳懸。頭依蒼鶻裹，袖學柘枝揎。酒殢丹砂暖，茶催小玉煎。頻邀籌箸掙，時乞繡針穿。寶篋拏紅豆，妝奩拾翠鈿。戲袍披按褥，劣帽戴靴氈。展畫趨三聖，開屏笑七賢。貯懷青杏小，垂額綠荷圓。驚滴沾羅淚，嬌流汙錦涎。倦書饒婭奼，憎藥巧遷延。弄帳鸞綃映，藏衾鳳綺纏。指敲迎使鼓，筋撥賽神弦。簾拂魚鉤動，箏推雁柱偏。棋圖添路畫，笛管欠聲鐫。惱客初酣睡，驚僧半入禪。尋蛛窮屋瓦，探雀遍樓椽。拋果忙開口，藏鉤亂出拳。夜分圍榾柮，聚朝打鞦韆。折竹裝泥燕，添絲放紙鳶。互誇輪水碓，相教放風旋。旗小裁紅絹，書幽截碧箋。遠鋪張鴿網，低控射蠅弦。詀語時時道，謠歌處處傳。匿窗眉乍曲，遮路臂相連。鬥草當春徑，爭球出晚田。柳傍慵獨坐，花底困橫眠。等鵲前籬畔，聽蛩伏砌邊。傍枝粘舞蝶，隈樹捉鳴蟬。平島誇趫上，層崖逞捷緣。嫩苔車跡小，深雪履痕全。競指雲生岫，齊呼月上天。蟻窠尋徑劚，蜂穴繞階填。樵唱回深嶺，牛歌下遠川。壘柴為屋木，和土作盤筵。險砌高臺石，危跳峻塔磚。忽升鄰舍樹，偷上後池船。項橐稱師日，甘羅作相年。明時方任德，勸爾減狂顛。
句
作者：路德延（唐）

不是上臺知姓字，五花賓館敢從容。（《上成汭》，
及第後呈朝中知己
作者：李旭（唐）

淩晨曉鼓奏嘉音，雷擁龍迎出陸沈。金榜高懸當玉闕，今日始知天有意，還教雪得一生心。
題惠嚴寺
作者：崔庸（唐）

人莫嫌山小，僧還愛寺靈。殿高神氣力，龍活客丹青。
經費拾遺舊隱
作者：胡駢（唐）

林下茅齋已半傾，九華幽徑少人行。不將冠劍為榮事，白楊風起秋山暮，時複哀猿啼一聲。
失題
作者：周祚（唐）

莫道春花獨照人，秋花未必怯青春。四時風雨沒時節，共保松筠根底塵。
蛺蝶行
作者：盧頻（唐）

東園宮草綠，上下飛相逐。君恩不禁春，昨夜花中宿。
東西行
作者：盧頻（唐）

種荷玉盆裡，不及溝中水。養雉黃金籠，見草心先喜。
失題
作者：盧頻（唐）

春淚爛羅綺，泣聲抽恨多。莫滴芙蓉池，愁傷連蒂荷。一朵花葉飛，一枝花光彩。美人惜花心，但願春長在。
晚泊漢江渡
作者：劉畋（唐）

末秋雲木輕，蓮折晚香清。雨下侵苔色，雲涼出浪聲。疊帆依岸盡，微照夾堤明。渡吏已頭白，遙知客姓名。
句
作者：劉畋（唐）

殘陽來霽岫，獨興起滄洲。
早春山行
作者：於武陵（唐）

江草暖初綠，雁行皆北飛。異鄉那久客，野鳥尚思歸。十載過如夢，素心應已違。行行家漸遠，更苦得書稀。
宿友生林居因懷賈區
作者：於武陵（唐）

繞屋樹森森，多棲紫閣禽。暫過當永夜，微得話前心。入楚行應遠，經湘恨必深。那堪對寒燭，更賦別離吟。
贈賣松人
作者：於武陵（唐）

入市雖求利，憐君意獨真。劚將寒澗樹，賣與翠樓人。瘦葉幾經雪，淡花應少春。長安重桃李，徒染六街塵。
友人南遊不回因而有寄
作者：於武陵（唐）

相思春樹綠，千里亦依依。鄠杜月頻滿，瀟湘人未歸。桂花風半落，煙草蝶雙飛。一別無訊息，水南車跡稀。
送酇縣董明府之任
作者：於武陵（唐）

南北行已久，憐君知苦辛。萬家同草木，三載得陽春。東道聽遊子，夷門歌主人。空持語相送，應怪不沾巾。
山上樹
作者：於武陵（唐）

日暖上山路，鳥啼知已春。忽逢幽隱處，如見獨醒人。石冷開常晚，風多落亦頻。樵夫應不識，歲久伐為薪。
長信宮二首
作者：於武陵（唐）

簟涼秋氣初，長信恨何如。拂黛月生指，解鬟雲滿梳。一從悲畫扇，幾度泣前魚。坐聽南宮樂，涼風搖翠裾。一失輦前恩，綺羅生暗塵。惟應深夜月，獨伴向隅人。長信翠蛾老，昭陽紅粉新。君心似秋節，不使草長春。
洛陽道
作者：於武陵（唐）

浮世若浮雲，千回故複新。旋添青草塚，更有白頭人。歲暮容將老，雪晴山欲春。行行車與馬，不盡洛陽塵。
東門路
作者：於武陵（唐）

東門車馬路，此路在浮沉。白日若不落，紅塵應更深。從來名利地，皆起是非心。所以青青草，年年生漢陰。
江樓春望
作者：於武陵（唐）

樓下長江路，舟車晝不閑。鳥聲非故國，春色是他山。一望雲複水，幾重河與關。愁心隨落日，萬裡各西還。
洛中晴望
作者：於武陵（唐）

九陌盡風塵，囂囂晝複昏。古今人不斷，南北路長存。葉落上陽樹，草衰金穀園。亂鴉歸未已，殘日半前軒。
西歸
作者：於武陵（唐）

不繫與舟閑，悠悠吳楚間。羞將新白髮，卻到舊青山。一葉忽離樹，幾人同入關。長安家尚在，秋至又西還。
南遊
作者：於武陵（唐）

窮秋幾日雨，處處生蒼苔。舊國寄書後，涼天方雁來。露繁山草濕，洲暖水花開。去盡同行客，一帆猶未回。
南遊有感
作者：於武陵（唐）

杜陵無厚業，不得駐車輪。重到曾遊處，多非舊主人。東風千嶺樹，西日一洲蘋。又渡湘江去，湘江水複春。
夜泊湘江
作者：於武陵（唐）

北風吹楚樹，此地獨先秋。何事屈原恨，不隨湘水流。涼天生片月，竟夕伴孤舟。一作南行客，無成空白頭。
客中
作者：於武陵（唐）

楚人歌竹枝，遊子淚沾衣。異國久為客，寒宵頻夢歸。一封書未返，千樹葉皆飛。南過洞庭水，更應訊息稀。
夜尋僧不遇
作者：於武陵（唐）

數歇度煙水，漸非塵俗間。泉聲入秋寺，月色遍寒山。石路幾迴雪，竹房猶閉關。不知雙樹客，何處與雲閑。
訪道者不遇
作者：於武陵（唐）

人間惟此路，長得綠苔衣。及戶無行跡，遊方應未歸。平生無限事，到此盡知非。獨倚松門久，陰雲昏翠微。
贈王隱者山居
作者：於武陵（唐）

石室掃無塵，人寰與此分。飛來南浦樹，半是華山雲。浮世幾多事，先生應不聞。寒山滿西日，空照雁成群。
寄北客
作者：於武陵（唐）

窮邊足風慘，何處醉樓臺。家去幾千里，月圓十二回。寒阡隨日遠，雪路向城開。遊子久無信，年年空雁來。
寄友人
作者：於武陵（唐）

長安清渭東，遊子跡重重。此去紅塵路，難尋君馬蹤。昔時輕一別，漸老貴相逢。應戀嵩陽住，嵩陽饒古松。
夜與故人別
作者：於武陵（唐）

白日去難駐，故人非舊容。今宵一別後，何處更相逢。過楚水千里，到秦山幾重。語來天又曉，月落滿城鐘。
別故人
作者：於武陵（唐）

行子與秋葉，各隨南北風。雖非千里別，還阻一宵同。過盡少年日，尚如長轉蓬。猶為布衣客，羞入故關中。
送客東歸
作者：於武陵（唐）

一聽遊子歌，秋計覺蹉跎。四海少平地，百川無定波。共驚年已暮，俱向客中多。又駕徵輪去，東歸事若何。
過侯王故第
作者：於武陵（唐）

過此一酸辛，行人淚有痕。獨殘新碧樹，猶擁舊朱門。歌歇雲初散，簷空燕尚存。不知彈鋏客，何處感新恩。
孤雲
作者：於武陵（唐）

南北各萬裡，有雲心更閑。因風離海上，伴月到人間。洛浦少高樹，長安無舊山。裴回不可駐，漠漠又空還。
遠水
作者：於武陵（唐）

悔作望南浦，望中生遠愁。因知人易老，為有水東流。欲附故鄉信，不逢歸客舟。萋萋兩岸草，又度一年秋。
詠蟬
作者：於武陵（唐）

江頭一聲起，芳歲已難留。聽此高林上，遙知故國秋。應催風落葉，似勸客回舟。不是新蟬苦，年年自有愁。
感情
作者：於武陵（唐）

青山長寂寞，南望獨高歌。四海故人盡，九原新壟多。西沉浮世日，東注逝川波。不使年華駐，此生能幾何。
早春日山居寄城郭知己
作者：於武陵（唐）

陽和潛發蕩寒陰，便使川原景象新。入戶風泉聲瀝瀝，雖有眼前詩酒興，遨遊爭得稱閒心。
勸酒
作者：於武陵（唐）

勸君金屈卮，滿酌不須辭。花發多風雨，人生足別離。
感懷
作者：於武陵（唐）

東風吹草色，空使客蹉跎。不設太平險，更應遊子多。幾傷行處淚，一曲醉中歌。盡向青門外，東隨渭水波。
友人亭松
作者：於武陵（唐）

俯仰不能去，如逢舊友同。曾因春雪散，見在華山中。何處有明月，訪君聽遠風。相將歸未得，各佔石巖東。
遊中梁山
作者：於武陵（唐）

僻地好泉石，何人曾陸沈。不知青嶂外，更有白雲深。因此見喬木，幾回思舊林。殷勤猿與鳥，惟我獨何心。
尋山
作者：於武陵（唐）

到此絕車輪，萋萋草樹春。青山如有利，白石亦成塵。水闊應無路，松深不見人。如知巢與許，千載跡猶新。
宿江口
作者：於武陵（唐）

南渡人來絕，喧喧雁滿沙。自生江上月，長有客思家。半夜下霜岸，北風吹荻花。自驚歸夢斷，不得到天涯。
秋夜達蕭關
作者：於武陵（唐）

擾擾浮樑路，人忙月自閑。去年為塞客，今夜宿蕭關。辭國幾經歲，望鄉空見山。不知江葉下，又作布衣還。
斜谷道
作者：於武陵（唐）

亂峰連疊嶂，千里綠峨峨。蜀國路如此，遊人車亦過。遠煙當葉斂，驟雨逐風多。獨憶紫芝叟，臨風歌舊歌。
過百牢關貽舟中者
作者：於武陵（唐）

蜀國少平地，方思京洛間。遠為千里客，來度百牢關。帆影清江水，鈴聲碧草山。不因名與利，爾我各應閑。
客中覽鏡
作者：於武陵（唐）

何當開此鏡，即見發如絲。白日急於水，一年能幾時。每逢芳草處，長返故園遲。所以多為客，蹉跎欲怨誰。
長安逢隱者
作者：於武陵（唐）

徵車千里至，碾遍六街塵。向此有營地，忽逢無事人。昔時顏未改，浮世路多新。且脫衣沽酒，終南山欲春。
與僧話舊
作者：於武陵（唐）

草堂前有山，一見一相寬。處世貴僧靜，青松因歲寒。他山逢舊侶，盡日話長安。所以閑行跡，千回繞藥欄。
贈王道士
作者：於武陵（唐）

日日市朝路，何時無苦辛。不隨丹灶客，終作白頭人。浮世度千載，桃源方一春。歸來華表上，應笑北邙塵。
匣中琴
作者：於武陵（唐）

世人無正心，蟲網匣中琴。何以經時廢，非為娛耳音。獨令高韻在，誰感隙塵深。應是南風曲，聲聲不合今。
過洛陽城
作者：於武陵（唐）

古來利與名，俱在洛陽城。九陌鼓初起，萬車輪已行。周秦時幾變，伊洛水猶清。二月中橋路，鳥啼春草生。
望月
作者：於武陵（唐）

離家凡幾宵，一望一寥寥。新魄又將滿，故鄉應漸遙。獨臨彭蠡水，遠憶洛陽橋。更有乘舟客，淒然亦駐橈。
王將軍宅夜聽歌
作者：於武陵（唐）

朱檻滿明月，美人歌落梅。忽驚塵起處，疑有鳳飛來。一曲聽初徹，幾年愁暫開。東南正雲雨，不得見陽臺。
長信宮
作者：於武陵（唐）

莫問古宮名，古宮空有城。惟應東去水，不改舊時聲。
高樓
作者：於武陵（唐）

遠天明月出，照此誰家樓。上有羅衣裳，涼風吹不休。
晚秋拾遺朱放訪山居
作者：秦系（唐）

不逐時人後，終年獨閉關。家中貧自樂，石上臥常閑。墜慄添新味，寒花帶老顏。侍臣當獻納，那得到空山。
題女道士居
作者：秦系（唐）

不餌住雲溪，休丹罷藥畦。杏花虛結子，石髓任成泥。掃地青牛臥，栽松白鶴棲。共知仙女麗，莫是阮郎妻。
山中枉張宙員外書期訪衡門
作者：秦系（唐）

常恨相知晚，朝來枉數行。臥雲驚聖代，拂石候仙郎。時果連枝熟，春醪滿甕香。貧家仍有趣，山色滿湖光。
山中贈張正則評事
作者：秦系（唐）

終年常避喧，師事五千言。流水閑過院，春風與閉門。山茶邀上客，桂實落前軒。莫強教餘起，微官不足論。
題鏡湖野老所居
作者：秦系（唐）

湖裡尋君去，樵風往返吹。樹喧巢鳥出，路細葑田移。漚薴成魚網，枯根是酒卮。老年唯自適，生事任群兒。
早秋宿崔業居處
作者：秦系（唐）

從來席不暖，為爾便淹留。雞黍今相會，雲山昔共遊。上簾宜晚景，臥簟覺新秋。身事何須問，餘心正四愁。
贈烏程楊蘋明府
作者：秦系（唐）

策杖政成時，清溪弄釣絲。當年潘子貌，避病沈侯詩。漉酒迎賓急，看花署字遲。楊梅今熟未，與我兩三枝。
徐侍郎素未相識時攜酒命饌兼命諸詩客同訪會稽山居
作者：秦系（唐）

忽道仙翁至，幽人學拜迎。華簪窺甕牖，珍味代藜羹。洗硯魚仍戲，移樽鳥不驚。蘭亭攀敘卻，會此越中營。
春日閒居三首
作者：秦系（唐）

一似桃源隱，將令過客迷。礙冠門柳長，驚夢院鶯啼。澆藥泉流細，圍棋日影低。舉家無外事，共愛草萋萋。長謠朝複暝，幽獨幾人知。老鶴兼雛弄，叢篁帶筍移。白雲將袖拂，青鏡出簷窺。邀取漁家叟，花間把酒卮。寂寂池亭裡，軒窗間綠苔。遊魚牽荇沒，戲鳥踏花摧。小徑僧尋去，高峰鹿下來。中年曾屢闢，多病複遲回。
題石室山王甯所居
作者：秦系（唐）

白雲知所好，柏葉幸加餐。石鏡妻將照，仙書我借看。鳥來翻藥碗，猿飲怕魚竿。借問簷前樹，何枝曾掛冠。
送王道士
作者：秦系（唐）

真人俄整舄，雙鶴屢飛翔。恐入壺中住，須傳肘後方。霓裳雲氣潤，石徑術苗香。一去何時見，仙家日月長。
將移耶溪舊居留贈嚴維秘書
作者：秦系（唐）

雞犬漁舟裡，長謠任興行。那邀落日醉，已被遠山迎。書篋將非重，荷衣著甚輕。謝安無個事，忽起為蒼生。
秋日過僧惟則故院
作者：秦系（唐）

衰草經行處，微燈舊道場。門人失譚柄，野鳥上禪床。科鬥書空古，栴檀缽自香。今朝數行淚，卻灑約公房。
山中奉寄錢起員外兼簡苗發員外
作者：秦系（唐）

空山歲計是胡麻，窮海無梁泛一槎。稚子唯能覓梨慄，借問省中何水部，今人幾個屬詩家。
獻薛僕射
作者：秦系（唐）

由來那敢議輕肥，散發行歌自採薇。逋客未能忘野興，更乞大賢容小隱，益看愚谷有光輝。
鮑防員外見尋因書情呈贈
作者：秦系（唐）

少小為儒不自強，如今懶複見侯王。覽鏡已知身漸老，猶有郎官來問疾，時人莫道我佯狂。
寄浙東皇甫中丞
作者：秦系（唐）

閑閑麋鹿或相隨，一兩年來鬢欲衰。琴硯共依春酒甕，久帶紗巾仍藉草，山中那得見朝儀。
題章野人山居
作者：秦系（唐）

帶郭茅亭詩興饒，回看一曲倚危橋。門前山色能深淺，向此隱來經幾載，如今已是漢家朝。
山中枉皇甫溫大夫見招書
作者：秦系（唐）

十年木屐步苔痕，石上松間水自喧。三辟草堂仍被褐，亞相已能憐潦倒，山花笑處莫啼猿。
題茅山李尊師山居
作者：秦系（唐）

天師百歲少如童，不到山中竟不逢。洗藥每臨新瀑水，此去人寰今遠近，回看去壑一重重。
耶溪書懷寄劉長卿員外
作者：秦系（唐）

時人多笑樂幽棲，晚起閑行獨杖藜。雲色卷舒前後嶺，擬共釣竿長往復，嚴陵灘上勝耶溪。
山中崔大夫有書相問
作者：秦系（唐）

客在煙霞裡，閑閑逐狎鷗。終年常裸足，連日半蓬頭。帶月乘漁艇，迎寒綻鹿裘。已於人事少，多被掛冠留。素業堆千卷，清風至一丘。蒼黃倒藜杖，傴僂睹銀鉤。跡愧巢由隱，才非管樂儔。從來自多病，不是傲王侯。
張建封大夫奏系為校書郎因寄此作
作者：秦系（唐）

久是煙霞客，潭深釣得魚。不知芸閣上，遺校幾多書。
會稽山居寄薛播侍郎袁高給事高參舍人
作者：秦系（唐）

稷契今為相，明君複為堯。寧知買臣困，猶負會稽樵。
閒居覽史
作者：秦系（唐）

長策胸中不復論，荷衣藍縷閉柴門。當時漢祖無三傑，爭得鹹陽與子孫。
山中贈耿拾遺湋兼兩省故人
作者：秦系（唐）

數片荷衣不蔽身，青山白鳥豈知貧。如今非是秦時世，更隱桃花亦笑人。
秋日送僧志幽歸山寺
作者：秦系（唐）

禪室繩床在翠微，松間荷笠一僧歸。磬聲寂曆宜秋夜，手冷燈前自衲衣。
題僧明惠房
作者：秦系（唐）

簷前朝暮雨添花，八十真僧飯一麻。入定幾時將出定，不知巢燕汙袈裟。
答泉州薛播使君重陽日贈酒
作者：秦系（唐）

欲強登高無力也，籬邊黃菊為誰開。共知不是潯陽郡，那得王弘送酒來。
題洪道士山院
作者：秦系（唐）

霞外主人門不扃，數株桃樹藥囊青。閑行池畔隨孤鶴，若問多應道姓丁。
期王煉師不至
作者：秦系（唐）

黃精蒸罷洗瓊杯，林下從留石上苔。昨日圍棋未終局，多乘白鶴下山來。
題贈張道士山居
作者：秦系（唐）

磐石垂蘿即是家，回頭猶看五枝花。松間寂寂無煙火，應服朝來一片霞。
山中書懷寄張建封大夫
作者：秦系（唐）

昨日年催白髮新，身如麋鹿不知貧。時時亦被群兒笑，賴有南山四老人。
山中贈諸暨丹丘明府
作者：秦系（唐）

荷衣半破帶莓苔，笑向陶潛酒甕開。縱醉還須上山去，白雲那肯下山來。
奉寄晝公
作者：秦系（唐）

蓑笠雙童傍酒船，湖山相引到房前。團蕉何事教人見，暫借空床守坐禪。
宿雲門上方
作者：秦系（唐）

禪室遙看峰頂頭，白雲東去水長流。松間倘許幽人住，不更將錢買沃州。
即事奉呈郎中韋使君
作者：秦系（唐）

久臥雲間已息機，青袍忽著狎鷗飛。詩興到來無一事，郡中今有謝玄暉。
曉雞
作者：秦系（唐）

黯黯嚴城罷鼓鼙，數聲相續出寒棲。不嫌驚破紗窗夢，卻恐為妖半夜啼。
感寓
作者：杜荀鶴（唐）

大海波濤淺，小人方寸深。海枯終見底，人死不知心。
春閨怨
作者：杜荀鶴（唐）

朝喜花豔春，暮悲花委塵。不悲花落早，悲妾似花身。
馬上行
作者：杜荀鶴（唐）

五裡複五裡，去時無住時。日將家漸遠，猶恨馬行遲。
釣叟
作者：杜荀鶴（唐）

茅屋深灣裡，釣船橫竹門。經營衣食外，猶得弄兒孫。
再經胡城縣
作者：杜荀鶴（唐）

去歲曾經此縣城，縣民無口不冤聲。今來縣宰加朱紱，便是生靈血染成。
讀諸家詩
作者：杜荀鶴（唐）

辭賦文章能者稀，難中難者莫過詩。直應吟骨無生死，只我前身是阿誰。
春來燕
作者：杜荀鶴（唐）

我屋汝嫌低不住，雕樑畫閣也知寬。大須穩擇安巢處，莫道巢成卻不安。
清溪來明府出二子請詩因遺一絕
作者：杜荀鶴（唐）

珠明玉潤盡驚人，不稱寒門不稱貧。若向吾唐作雙瑞，便同祥鳳與祥麟。
哭陳陶
作者：杜荀鶴（唐）

耒陽山下傷工部，採石江邊吊翰林。兩地荒墳各三尺，卻成開解哭君心。
哭貝韜
作者：杜荀鶴（唐）

交朋來哭我來歌，喜傍山家葬荔蘿。四海十年人殺盡，似君埋少不埋多。
蠶婦
作者：杜荀鶴（唐）

粉色全無饑色加，豈知人世有榮華。年年道我蠶辛苦，底事渾身著薴麻。
山寺老僧
作者：杜荀鶴（唐）

草靸無塵心地閑，靜隨猿鳥過寒暄。眼昏齒落看經遍，卻向僧中總不言。
閩中秋思
作者：杜荀鶴（唐）

雨勻紫菊叢叢色，風弄紅蕉葉葉聲。北畔是山南畔海，只堪圖畫不堪行。
八駿圖
作者：杜荀鶴（唐）

丹雘傳真未得真，那知筋骨與精神。只今恃駿憑毛色，綠耳驊騮賺殺人。
贈僧
作者：杜荀鶴（唐）

利門名路兩何憑，百歲風前短焰燈。只恐為僧僧不了，為僧得了總輸僧。
秋夕
作者：杜荀鶴（唐）

世間多少能詩客，誰是無愁得睡人。自我夜來霜月下，到頭吟魄始終身。
溪興
作者：杜荀鶴（唐）

山雨溪風卷釣絲，瓦甌篷底獨斟時。醉來睡著無人喚，流下前溪也不知。
過巢湖
作者：杜荀鶴（唐）

世人貪利複貪榮，來向湖邊始至誠。男子登舟與登陸，把心何不一般行。
傷硤石縣病叟
作者：杜荀鶴（唐）

無子無孫一病翁，將何筋力事耕農。官家不管蓬蒿地，須勒王租出此中。
贈老僧
作者：杜荀鶴（唐）

童子為僧今白首，暗鋤心地種閒情。時將舊衲添新線，披坐披行過一生。
釣叟
作者：杜荀鶴（唐）

田不曾耕地不鋤，誰人閒散得如渠。渠將底物為香餌，一度抬竿一個魚。
溪岸秋思
作者：杜荀鶴（唐）

桑柘窮頭三四家，掛罾垂釣是生涯。秋風忽起溪灘白，零落岸邊蘆荻花。
春日旅寓
作者：杜荀鶴（唐）

滿城羅綺拖春色，幾處笙歌揭畫樓。江上有家歸未得，眼前花是眼前愁。
田翁
作者：杜荀鶴（唐）

白髮星星筋力衰，種田猶自伴孫兒。官苗若不平平納，任是豐年也受饑。
秋江雨夜逢詩友
作者：杜荀鶴（唐）

故友別來三四載，新詩吟得百餘篇。夜來江上秋無月，恨不相逢在雪天。
感春
作者：杜荀鶴（唐）

無況青雲有恨身，眼前花似夢中春。浮生七十今三十，已是人間半世人。
題花木障
作者：杜荀鶴（唐）

不假東風次第吹，筆勻春色一枝枝。由來畫看勝栽看，免見朝開暮落時。
顧雲侍禦出二子請詩因遺一絕
作者：杜荀鶴（唐）

二雛毛骨秀仍奇，小小能吟大大詩。想得月中仙桂樹，各從生日長新枝。
秋夕病中
作者：杜荀鶴（唐）

壞屋不眠風雨夜，故園無信水雲秋。病中枕上誰相問，一一蟬聲槐樹頭。
宿欒城驛卻寄常山張書記
作者：杜荀鶴（唐）

一更更盡到三更，吟破離心句不成。數樹秋風滿庭月，憶君時複下階行。
湘江秋夕
作者：杜荀鶴（唐）

三湘月色三湘水，浸骨寒光似練鋪。一夜塞鴻來不住，故鄉書信半年無。
旅懷
作者：杜荀鶴（唐）

蒹葭月冷時聞雁，楊柳風和日聽鶯。水涉山行二年客，就中偏怕雨船聲。
贈崔道士
作者：杜荀鶴（唐）

四海兵戈無靜處，人家廢業望烽煙。九華道士渾如夢，猶向尊前笑揭天。
題道林寺
作者：杜荀鶴（唐）

身未立間終日苦，身當立後幾年榮。萬般不及僧無事，共水將山過一生。
贈質上人
作者：杜荀鶴（唐）

枿坐雲遊出世塵，兼無瓶缽可隨身。逢人不說人間事，便是人間無事人。
涇溪
作者：杜荀鶴（唐）

涇溪石險人兢慎，終歲不聞傾覆人。卻是平流無石處，時時聞說有沈淪。
夏日題悟空上人院
作者：杜荀鶴（唐）

三伏閉門披一衲，兼無松竹蔭房廊。安禪不必須山水，滅得心中火自涼。
經嚴陵釣臺
作者：杜荀鶴（唐）

蒼翠雲峰開俗眼，泓澄煙水浸塵心。唯將道業為芳餌，釣得高名直至今。
關試後筵上別同人
作者：杜荀鶴（唐）

日午離筵到夕陽，明朝秦地與吳鄉。同年多是長安客，不信行人慾斷腸。
鸕鷀
作者：杜荀鶴（唐）

一般毛羽結群飛，雨岸煙汀好景時。深水有魚銜得出，看來卻是鷺鶿饑。
宿村舍
作者：杜荀鶴（唐）

野人於我有何情，半掩柴門向月明。深夜欲眠眠未著，一叢寒木一猿聲。
題新雁
作者：杜荀鶴（唐）

暮天新雁起汀洲，紅蓼花疏水國秋。想得故園今夜月，幾人相憶在江樓。
離家
作者：杜荀鶴（唐）

丈夫三十身如此，疲馬離鄉懶著鞭。槐柳路長愁殺我，一枝蟬到一枝蟬。
旅舍遇雨
作者：杜荀鶴（唐）

月華星彩坐來收，嶽色江聲暗結愁。半夜燈前十年事，一時和雨到心頭。
送人歸淝上
作者：杜荀鶴（唐）

巢湖春漲喻溪深，才過東關見故林。莫道南來總無利，水亭山寺二年吟。
自遣
作者：杜荀鶴（唐）

糲食粗衣隨分過，堆金積帛欲如何。百年身後一丘土，貧富高低爭幾多。
聞子規
作者：杜荀鶴（唐）

楚天空闊月成輪，蜀魄聲聲似告人。啼得血流無用處，不如緘口過殘春。
秋夜苦吟
作者：杜荀鶴（唐）

吟盡三更未著題，竹風松雨花淒淒。此時若有人來聽，始覺巴猿不解啼。
秋夜聞砧
作者：杜荀鶴（唐）

荒涼客舍眠秋色，砧杵家家弄月明。不及巴山聽猿夜，三聲中有不愁聲。
將過湖南經馬當山廟因書三絕
作者：杜荀鶴（唐）

人說馬當波浪險，我經波浪似通衢。大凡君子行藏是，自有龍神衛過湖。貪殘官吏虔誠謁，毒害商人瀝膽過。只怕馬當山下水，不知平地有風波。九江連海一般深，未必船經廟下沈。頭上蒼蒼沒瞞處，不如平取一生心。
梁王坐上賦無雲雨
作者：杜荀鶴（唐）

同是乾坤事不同，雨絲飛灑日輪中。若教陰朗長相似，爭表梁王造化功。
小松
作者：杜荀鶴（唐）

自小刺頭深草裡，而今漸覺出蓬蒿。時人不識淩雲木，直待淩雲始道高。
醉書僧壁
作者：杜荀鶴（唐）

九華山色真堪愛，留得高僧爾許年。聽我吟詩供我酒，不曾穿得判齋錢。
寄李隱居
作者：杜荀鶴（唐）

自小棲玄到老閑，如雲如鶴住應難。溪山不必將錢買，贏得來來去去看。
句
作者：杜荀鶴（唐）

舊衣灰絮絮，新酒竹篘篘。只知斷送豪家酒，不解安排旅客情。（《聞笛》。《吟窗雜錄》）
山中寄吳磻十韻
作者：方幹（唐）

莫問終休否，林中事已成。盤餐憐火種，歲計付刀耕。掬水皆花氣，聽松似雨聲。書空翹足臥，避險側身行。果傍閑軒落，蒲連濕岸生。禪生知見理，妻子笑無名。更擬教詩苦，何曾待酒清。石溪魚不大，月樹鵲多驚。砌下通樵路，窗間見縣城。雲山任重疊，難隔故交情。